Têgêrayîşê Cinîyan ê Kurdan ê Swîsre (YJK-S) derheqê 25ê Teşrîna Peyêne Roja Têkoşînê Vera Şîdetê Serê Cinîyan de eşkerayîyêke daye û bernameyê çalakîyanê xo eşkera kerd.
Eşkerayîye de ame parekerdene ke Swîsre de 2019 de 19669 maruzê şîdetî mendî, 29 cinîyî kişîyayî û 116 cinîyî zî birîndar bîyî.  YJK-Syî da zanayene ke ê do tewrê Kampanyaya '100 sebebê ke seba hukmkerdişê dîktatorî' ya TJK-E bibê. Eşkerayîye de polîtîkaya dişmenîya cinîyan a Erdoganî ameye vîrvistene û ame îfadekerdene ke polîs û leşkerê tirkî cinîyan ê kurdan rê tacîz, tecawuz û şîdet kenê.
YJK-Syî waşt ke 'qirkerdişê cinîyan asta mîyanneteweyîye de sey sûcê merdimîye bişinasîyê' û  venga pêro cinîyan da ke tewrê çalakîyanê înan bibê.
Bernameyê çalakîyanê YJK-Syî wina yo:
22ê Teşrîna Peyêne
Bern, Panel, Saete 13:00, Merkezê Komelê Demokratîkî yê Kurdan de
23ê Teşrîna Peyêne
Bi beşdarîya Zîlane Dîyar  panelêko online, Saete 20:30
25ê Teşrîna Peyêne
Basel, Rayraşîyayîş, Theaterplatz/Basel
Bern, Nawnayîş, Saete 17:30, Bahnhof Bern
Biel, Nawnayîş
26ê Teşrîna Peyêne
Solothurn, Nawnayîş, Saete 16:00, Meydanê 1ê Gulane de
